**ОБЩИНСКА ИЗБИРАТЕЛНА КОМИСИЯ ГУРКОВО**

**П Р О Т О К О Л № 26**

 На 13 май 2020 г. се проведе заседание на ОИК Гурково при следния

*Д н е в е н р е д:*

1. Обсъждане и приемане на решение във връзка с писмо от Окръжна прокуратура – Стара Загора по повод на подаден сигнал от Атанас Иванов Хаинов за нарушение на чл. 41, ал. 3 от ЗМСМА от страна на г-н Мариан Георгиев Цонев – кмет на Община Гурково.
2. Разни

 ПРИСЪСТВАХА: Румен Манчев, Андрей Андреев, Гюлсерен Мустафа-Иванова, Марийка Атанасова, Керка Денчева, Христо Петров, Христина Пенчева, Ирина Тодорова, Златка Стоянова, Мартин Колев, Александър Иванов, Ренета Стоянова, Иван Барев.

В залата присъстват Пенчо Харалампиев Пенчев и Шендоан Ремзи Халит с представени пълномощни.

 Заседанието бе открито в 10,30ч. и председателствано от председателя Румен Манчев.

 ПРЕДСЕДАТЕЛЯТ Румен Манчев: Добър ден колеги. Откривам заседанието на Общинската избирателна комисия. По дневния ред има ли възражения или предложения за допълване? Няма.

 Процедура по гласуване на дневния ред. Гласували 13 членове на ОИК: ЗА – 13 (Андрей Андреев, Гюлсерен Мустафа-Иванова, Марийка Атанасова, Керка Денчева, Христо Петров, Христина Пенчева, Ирина Тодорова, Златка Стоянова, Мартин Колев, Александър Иванов, Ренета Стоянова, Иван Барев), ПРОТИВ – няма.

По точка първа от дневния ред.

 ПРЕДСЕДАТЕЛЯТ Румен Манчев: Докладвам Ви постъпило писмо, ведно с приложени към него документи, изпратено ни от Председателя на ОбС Гурково. Същото е депозирано в ОИК Гурково по повод на изпратено от ОИК писмо със съдържание, което приехме в предходното ни заседание.

 Постъпило е и Възражение от Мариан Цонев – Кмет на Община Гурково, ведно с приложени към него документи. Същото е депозирано до ОИК Гурково по повод на изпратено от ОИК писмо със съдържание, което приехме в предходното заседание.

 В предходното ни заседание, проведено на 08.05.2020 г., си спомняте, че стана въпрос и за едно друго уведомление с дата 28.11.2019 г., подадено от г-н Мариан Цонев и адресирано до Председателя на ОбС Гурково и до ОИК Гурково. За мен остана загадка по какъв начин това уведомление се появи сред документите, които ОИК следваше да разгледа. За него нашият колега Гюлсерен Иванова – зам. председател на ОИК заяви, че по-късно / след 16.12.2019 г. / е разбрала за неговото съществуване, но не е заведено в регистъра и е пропуснала да уведоми за него председателя на ОИК. Аз така и не разбрах, от кого е получен документа, но в крайна сметка за нас е важно, че сме уведомени за неговото съществуване на 08.05.2020 г. и следва да отразим това в протокола днес. В тази връзка искам да отбележа, че във възражението си кметът на общината твърди, че е предал това уведомление на ръка на зам.председателя Гюлсерен Иванова, тъй като нямало друг начин да осъществи комуникация с комисията.

 ПРЕДСЕДАТЕЛЯТ Румен Манчев: Уважаеми колеги, предполагам, че всички сте запознати с представените материли. Имате думата за въпроси по тези доказателства, след което ще предложа проект за решение, по който всеки от нас трябва да изрази становище и да гласува.

Мустафа-Иванова: Как може да получа всички документи, а този не съм го завела? Защо това да е проблем?

Председател: Кореспонденцията след изборите става посредством общинска администрация.

Мустафа-Иванова: Защо няма указания кой ще се занимава с кореспонденцията на ОИК, след изборите? Трябвало е да вземем решение за това.

Андреев: Какво ще разглеждаме днес казус за конфликт на интереси или казус за това как се води кореспонденцията?

Председател: Ние не се занимаваме с конфликт на интереси.

Андреев: Искам да се говори по същество.

Председател: Заседанието не е за конфликт на интереси, а дали кмета е изпълнил задълженията си по чл.41, ал.3 от ЗМСМА.

Денчева: Не мога нищо да разбера г-н Манчев. Прочетете проекта за решение. Въпросът ми към вас е след като са ви отнели служебния телефон, вие оставили ли сте личен телефон, за да можете да бъдете уведомяван за кореспонденция, предназначена за ОИК. Зачетете проекта за решение.

Председател: Проектът за решение ще съобщя след приключване на обсъжданията. Нека всеки изкаже мнението си.

Мустафа-Иванова: Да видим по същество извършено ли е необходимото по чл.41, ал.3,от ЗМСМА.

Председател: Има ли някой нещо да каже преди да обсъдим казуса?

Мустафа-Иванова: По отношение на Уведомлението от 28.11.2019 г. аз не съм го завела. Вината е моя.

Председател: Не е в нашите правомощия да решаваме това.

Стоянова: По отношение на уведомлението от 28.11.2019 г., което е депозирано до председателя на ОбС – Гурково и до ОИК има несъответствие във входящите номера, а имено входящия номер на община Гурково е К-3510/28.11.2019г., а входящият номер на общински съвет Гурково е ОС-235 1/28.11.2020г.

Председател: Това не е вашата компетенция.

Иванов: По отношение на Уведомлението от 28.11.2019 г. това е очевидна техническа грешка. Това няма смисъл да се коментира. Г-н Манчевможе ли да резюмирате писмото на Окръжна прокуратура, за да разбера какво искат от нас.

Председател: Писмото започва със сигнал на г-н Атанас Хаинов. Прокуратурата иска от нас да извършим проверка доколко са налице данни за нарушаване на нормите на чл.41, ал.3 от ЗМСМА-в едномесечен срок от обявяване на изборните резултати, съответно от приемането на решението на Общинския съвет лице, което при избирането му за кмет заема длъжност или осъществява длъжност по ал.1 на чл.41 от ЗМСМА, предприема необходимите действия за прекратяване на дейността и/или за освобождаването му от заеманата длъжност и уведомява писмено за това Председателя на ОбС и ОИК.

Андреев: В писмото на Окръжна прокуратура никъде не е цитирано решение за прекратяване правомощията на кмета. Първо трябва да решим въпроса илма ли конфликт на интереси.

Председател: Вижте чл. 42, ал.1, т.5 от ЗМСМА. За конфликта на интереси прокуратурата е уведомила КОМПИ. ОИК има право след като събере доказателства да се произнесе изпълнил ли е кмета условията по чл.41, ал.3 от ЗМСМА. Ние не сме компетентни да разследваме кмета.

Андреев: Г-н Манчев неправилно интерпретирате писмото на Окръжна прокуратура. Нямаме право да прекратяваме правомощията.

Мустафа-Иванова: Аз смятам, че необходимите действия са предприети.

Председател: Това е по същество.

Денчева: Според мен изискванията са спазени. Ако нямаше сигнал ние въобще нямаше да разберем за уведомлението.

Председател: Тоест според теб в едномесечният срок ОИК е бил уведомен за предприетите действия.

Денчева: Да

Мустафа-Иванова: Къде да заведа уведомлението?

Атанасова: Дневниците за входяща и изходяща поща и печата къде бяха?

Мустафа-Иванова: Тогава не бяха при мен. Пропускът е мой, че ОИК не е уведомен за уведомлението от 28.11.2019 г.

Атанасова: Съгласна съм, че общинска администрация е дала уведомлението на Гюлсерен. Не считам, че неуведомяването на ОИК в срок е голямо нарушение.

Андреев: Според писмо на ЦИК от ноември тези дневници и печата трябва да са извън касата. Въз основа на това писмо г-н Манчев реши, че те трябва да стоят при Гюлсерен. Предлагам да разгледаме въпроса за конфликт на интереси.

Председател: Това, което казва Андреев за документацията е така. Това сме го направили за удобство, с цел оперативност. В момента, в който ОИК преустанови работа кореспонденцията за ОИК се завежда от общинска администрация в общия регистър или в специален регистър, след което се уведомява председателя на ОИК. Никъде не пише, че кореспонденцията трябва да се завежда в нашия регистър. Писането в него приключва с предаването на документите. Става въпрос спазена ли е процедурата и реда за предаване на кореспонденцията в ОИК. Не считам, че е редно да се правят внушения, че едва ли не комисията е минала в нелегалност. По въпроса на Керка нямаше никога да разберем спазването на чл.41, ал.3 от ЗМСМА се разглежда само в хипотезата, че кмета има участие в търговски дружества. На мен такова нещо не ми е било известно. Аз не виждам какво не сме изпълнили като комисия. Какво направихме, че да затрудним кмета да ни уведоми.

Присъстващият в залата Пенчев: Не знаех, че има такова указание. Това уведомление е заведено в общината.

Председател: Да завежда се и се уведомява ОИК.

Присъстващият в залата Пенчев: Има входящ номер. След като е заведено в общината какъв е проблема.

Мустафа-Иванова: Да преминем работа по същество.

Андреев: Предстои гласуване. Всеки трябва да има мотиви.

Присъстващият в залата Халит: Уважаеми г-н Председател, уважаеми членове на ОИК като представител на партията, която представлявам искам да ви кажа, че относно спазването на изискванията на чл.41……….

Председател: Вие нямате право на такива изказвания.

Пенчев: Да ви прочета ли Изборния кодекс

 ПРЕДСЕДАТЕЛЯТ Румен Манчев: След като обсъдихме всички събрани доказателства Ви предлагам проект за решение за ПРЕКРАТЯВАНЕ ПРЕДСРОЧНО на пълномощията на обявения за избран за кмет на Община Гурково Мариан Георгиев Цонев, на основание чл. 87, ал. 1, т. 1 във връзка с чл. 85, ал. 4 от Изборния кодекс, във връзка с чл. 42, ал. 1, т. 5 от ЗМСМА.

Андреев: Правите си свободни съчинения г-н Председател. Консултирайте се с колеги. Нека да се гласува първо има ли нарушение по чл. 41, ал.3 от ЗМСМА.

Председател: След това какво следва?

Андреев: Обяснете на членовете на ОИК закона. Имам проект за решение г-н Председател. Какво не ви харесва?

Иванов: Г-н Председател искам да зачетете бавно, ясно и точно формулирания проект за решение на ОИК. Изненадан съм, че искате да прекратяваме правомощията на кмета.

Председател: Добре. Проект за решение за ПРЕКРАТЯВАНЕ ПРЕДСРОЧНО на пълномощията на обявения за избран за кмет на Община Гурково Мариан Георгиев Цонев, на основание чл. 87, ал. 1, т. 1 във връзка с чл. 85, ал. 4 от Изборния кодекс, във връзка с чл. 42, ал. 1, т. 5 от ЗМСМА. Аз имам право като председател да правя проект за решение. Всеки от вас има право да се произнесе на лице ли е или не спазването на изискванията на чл.41,ал.3 от ЗМСМА. Трите основания трябва да са изпълнени едновременно. Ако считате, че няма нарушение гласувате „ПРОТИВ“, а ако считате, че има нарушения гласувате „ЗА“.

Андреев: Правя предложение за проект на решение.

От събраната информация по разглеждания сигнал на Атанас Хаинов за конфликт на интереси от кмета Мариан Цонев се установи, че сроковете и изискванията по чл. 41, ал.3 от ЗМСМА са спазени. ОИК оставя бе уважение подадения сигнал, за което да бъдат уведомени Окръжна прокуратура, ЦИК.

Мустафа-Иванова: Моят проект за решение е: Не са нарушени нормите на чл.41, ал.3 от ЗМСМА.

Председател: Преминаваме кън гласуване по какъв начин да се формулира въпросът, по който трябва да се произнасяме.

Андреев: 1 „ЗА“, 12 „Против“. За предложението на г-н Манчев- 7 „За“ , 6 „Против“. За предложението на Гюлсерен - 6 „ЗА‘ , 7 „Против“.

Председател: Колеги мисля, че може да постигнем консенсус и може да се обединим около един проект за решение по който да гласуваме. Предлагам отново да гласуваме моя проект за решение.

Проект за решение за ПРЕКРАТЯВАНЕ ПРЕДСРОЧНО на пълномощията на обявения за избран за кмет на Община Гурково Мариан Георгиев Цонев, на основание чл. 87, ал. 1, т. 1 във връзка с чл. 85, ал. 4 от Изборния кодекс, във връзка с чл. 42, ал. 1, т. 5 от ЗМСМА. Аз имам право като председател да правя проект за решение. Всеки от вас има право да се произнесе на лице ли е или не спазването на изискванията на чл.41,ал.3 от ЗМСМА. Трите основания трябва да са изпълнени едновременно. Ако считате, че няма нарушение гласувате „ПРОТИВ“, а ако считате, че има нарушения гласувате „ЗА“.

Андреев: Предлагам моя проект за решение.

От събраната информация по разглеждания сигнал на Атанас Хаинов за конфликт на интереси от кмета Мариан Цонев се установи, че сроковете и изискванията по чл. 41, ал.3 от ЗМСМА са спазени. ОИК оставя бе уважение подадения сигнал, за което да бъдат уведомени Окръжна прокуратура, ЦИК.

Мустафа-Иванова: Моят проект за решение е: Не са нарушени нормите на чл.41, ал.3 от ЗМСМА.

ГЛАСУВАНЕ:

За предложението на Андреев 1 „ЗА“ 12 „Против“. За предложението на г-н Манчев- 9 „ЗА‘, 4- „Против“.

Председател: Преминаваме към гласуване на така предложения проект за решение. Гласуването ще го извършим последователно по азбучен ред, като първо ще започнем от ръководството на ОИК – председател, зам. председатели и секретар.

 РУМЕН МАНЧЕВ: Аз гласувам „ЗА” предсрочно прекратяване пълномощията на кмета на общината Мариан Цонев. Съображенията ми за това са следните: В съответствие с чл. 41, ал. 3 от ЗМСМА кметът на Община Гурково Мариан Цонев е бил длъжен в едномесечен срок от обявяване на изборните резултати за избора му на кмет, т.е. до 04.12.2019 г., да предприеме необходимите действия за прекратяване на дейностите, които са забранени по смисъла на чл. 41, ал. 1 от ЗМСМА след избора му на длъжността, и да уведоми писмено за това председателя на общинския съвет и общинската избирателна комисия. Изискванията на чл. 41, ал. 3 от ЗМСМА са императивни и кумулативни, т.е. дължат се едновременно, както относно срока и предприемането на действията, така и по отношение на писменото уведомяване за това на председателя на общинския съвет и общинската избирателна комисия. Кметът на общината е изпълнил задължението си да предприеме действия за прекратяване участието си като съдружник в „АСФА” ООД, с ЕИК 123686029 и „ИНВЕСТМЪНТ ГРУП СТРОЙ ЦОНЕВИ” ЕООД, с ЕИК 205503751 и това е станало в законовоопределения едномесечен срок. В същия едномесечен срок кметът на общината е уведомил писмено и председателя на ОбС Гурково, видно от представеното уведомление от 28.11.2019 г. Кметът на общината Мариан Цонев обаче не е изпълнил третото изискване по чл. 41, ал. 3 от ЗМСМА, като в едномесечен срок от обявяване на изборните резултати не е уведомил общинската избирателна комисия за предприетите от него действия. В хода на производството безспорно се установи, че за предприетите от кмета на общината действия ОИК Гурково е уведомена едва на 27.03.2020 г., т.е. след повече от три месеца и половина след изтичане на законоустановения срок, и това е станало заедно с останалите документи, изпратени от Окръжна прокуратура – Стара Загора. По отношение на уведомлението от 28.11.2019 г., което е депозирано до председателя на ОбС – Гурково и до ОИК, то за това уведомление ОИК беше информирана едва по време на заседанието, проведено на 08.05.2020 г. Становището на кмета на общината, че уведомлението било предадено на ръка на зам.председателя на ОИК Гюлсерен Иванова е без каквато и да било правна стойност. На интернет страницата на комисията е посочен и e-mail на комисията, който е различен от този на общината и на който няма изпратено уведомление. Освен това в Решение № МИ-06-704 / 08.11.2019 г. на ЦИК, изпратено до кметовете на общини, е указан начинът за кореспонденция с ОИК по време на мандата ни. Там изрично е указано, че постъпилата в общината кореспонденция за ОИК се завежда в регистъра на общината или по възможност в друг регистър, създаден за кореспонденция на ОИК, и се уведомява председателя на комисията. В Община Гурково има както информация за e-mail на комисията, така и за мой e-mail адрес и мобилен телефон. По този начин беше установявана до този момент комуникацията с комисията и с председателя на ОИК. Връчването на официален документ на ръка на друг член на комисията не отговаря на изискването за осъществяване на официална кореспонденция между институциите и най-малко кметът на общината е лицето, на което трябва да се обяснява това.

 Освен това, съобразно трайната и непротиворечива практика на ВАС по тълкуването и прилагането на чл. 41, ал. 3 от ЗМСМА императивният и кумулативен характер на изискванията на чл. 41, ал. 3 от ЗМСМА, както и определеният едномесечен срок за изпълнение, не предоставят възможност нито на ОИК, нито на съда при осъществяване контрол за законосъобразност, да разграничават неизпълнението на изискванията на значителни и незначителни. При неизпълнение на което и да е от изискванията по чл. 41, ал. 3 от ЗМСМА нормата на чл. 42, ал. 1, т. 5 от ЗМСМА указва, че пълномощията на кметовете се прекратяват предсрочно.

 ГЮЛСЕРЕН ИВАНОВА: Аз гласувам „ПРОТИВ” предсрочно прекратяване пълномощията на кмета на общината Мариан Цонев. За мен г-н Мариан Цонев е предприел и спазил всички изисквания по чл.41. ал.3 от ЗМСМА.

 ИРИНА ТОДОРОВА: Аз гласувам „ЗА” предсрочно прекратяване пълномощията на кмета на общината Мариан Цонев. Като част от комисията не съм била уведомена. Разбрах за уведомлението след като получихме сигнал от прокуратурата.

 АНДРЕЙ АНДРЕЕВ: Аз гласувам „ПРОТИВ” предсрочно прекратяване пълномощията на кмета на общината Мариан Цонев. Кореспонденцията е направена на време. Кмета не е длъжен да уведомява всеки един член на комисията. Има оторизирано лице към ОИК, което е уведомено своевременно. Писмото до ОбС е едновремено изпратено и до ОИК. Няма как писмото да отиде на едното място, а на другото не. Г-н Мариан Цонев е спазил всички изисквания и е предприел действия за прекратяване на участието си във фирмите.

 АЛЕКСАНДЪР ИВАНОВ: Аз гласувам „ПРОТИВ” предсрочно прекратяване пълномощията на кмета на общината Мариан Цонев. Считам, че г-н Мариан Цонев е изпълнил изискванията по чл. 41, ал. 3 от ЗМСМА. По първото условия са предприети действия. Той е прекратил участието си във фирмите. По другите две условия уведомление до ОбС и ОИК от 28.11.2019 г. също е налице. Не виждам нарушение.

 ЗЛАТКА СТОЯНОВА: Аз гласувам „ПРОТИВ” предсрочно прекратяване пълномощията на кмета на общината Мариан Цонев. Запознах се с всички документи и считам, че всичко е спазено. Относно уведомлението от 28.11.2019 г. мисля, че срокът е спазен, а това, че документът не е стигнал до нас е недоразумение.

 ИВАН БАРЕВ: Аз гласувам „ПРОТИВ” предсрочно прекратяване пълномощията на кмета на общината Мариан Цонев. От трите предпоставки има леко съмнение.

 КЕРКА ДЕНЧЕВА: Аз гласувам „ПРОТИВ” предсрочно прекратяване пълномощията на кмета на общината Мариан Цонев. Главната тежест има прекратяването на фирмите. Има уведомление до ОИК и ОбС.

 МАРИЙКА АТАНАСОВА: Аз гласувам „ПРОТИВ” предсрочно прекратяване пълномощията на кмета на общината Мариан Цонев. Вина има общинския съвет и ние, че не сме погледнали какво са ни пратили.

 МАРТИН КОЛЕВ: Аз гласувам „ПРОТИВ” предсрочно прекратяване пълномощията на кмета на общината Мариан Цонев. За мен са спазени всички изисквания по чл.41, ал.3 от ЗМСМА.

 РЕНЕТА СТОЯНОВА Аз гласувам „ЗА” предсрочно прекратяване пълномощията на кмета на общината Мариан Цонев. Според мен не са спазени всички изисквания по чл.41,ал.3 от ЗМСМА, тъй като ОИК не е уведомен в едномесечния срок.

 ХРИСТИНА ПЕНЧЕВА: Аз гласувам „ЗА” предсрочно прекратяване пълномощията на кмета на общината Мариан Цонев. Считам, че не е спазено едно от условията на чл.41., ал.3 от ЗМСМД, а имено уведомяването на ОИК.

 ХРИСТО ПЕТРОВ: Аз гласувам „ПРОТИВ” предсрочно прекратяване пълномощията на кмета на общината Мариан Цонев. За мен са спазени всички изисквания по чл.41, ал.3 от ЗМСМА.

 Гласували 13 членове на ОИК: ЗА – 4 (Румен Манчев, Ирина Тодорова, Ренета Стоянова , Христина Пенчева), ПРОТИВ – 9 (Гюлсерен Мустафа-Иванова, Андрей Андреев, Александър Иванов, Златка Димитрова, Иван Барев, Керка Денчева, Марийка Атанасова, Мартин Колев, Христо Петров). РЕШЕНИЕ № 109.

 По точка втора от дневния ред.

 ПРЕДСЕДАТЕЛЯТ Румен Манчев: Във връзка с промяна организацията на работа на комисията в т.нар. следизборен период и промяна на телефоните за връзка с комисията предлагам в страницата на ОИК да бъде посочен моят мобилен телефон.

 Колеги, ако няма други нетърпящи отлагане въпроси, предлагам да закрия заседанието.

 (Закрито в 16:30 ч.)

ПРЕДСЕДАТЕЛ: .....................................

/ Румен Манчев /

 СЕКРЕТАР: ......................................

/ Андрей Андреев /

Протоколист: ..................................

/Ренета Стоянова /